b'\n_START_ARTICLE_\nJeffrey McLaughlin\n_START_PARAGRAPH_\nJeffrey McLaughlin (f\xc3\xb8dt 31. oktober 1965 i Summit, New Jersey, USA) er en amerikansk tidligere roer, og dobbelt olympisk medaljevinder._NEWLINE_McLaughlin var en del af den amerikanske otter, der vandt bronze ved OL 1988 i Seoul, hvor Vesttyskland og Sovjetunionen fik henholdsvis guld og s\xc3\xb8lv. Fire \xc3\xa5r senere, ved OL 1992 i Barcelona, var han med i amerikanernes s\xc3\xb8lvvindende firer uden styrmand, kun besejret af Australien._NEWLINE_McLaughlin vandt desuden to VM-medaljer gennem karrieren, en guldmedalje i otter ved VM 1987 i K\xc3\xb8benhavn og en s\xc3\xb8lvmedalje i firer uden styrmand ved VM 1991 i Wien.'